આ બાબતે માહિતી આપતાં સ્થાનિક રહેવાસી ધવલ ડોડિયાએ મિડ-ડે LOCALને કહ્યું હતું કે ‘સુધરાઈ એક બાજુ ડેન્ગી સામે લડત લડવાની વાત કરે છે અને બીજી બાજુ જ્યાં ગંદકી ફેલાઈ છે એને હટાવવામાં કોઈ પગલાં નથી લેતી. ગયા બેથી ત્રણ મહિનાઓથી અમારા બિલ્ડિંગની બહાર રોડ પર ગટર ઊભરાતી જોવા મળે છે. આના કારણે રાહદારીઓને રોડ પર ચાલવા માટે ખાસ્સી હેરાનગતિનો સામનો કરવો પડે છે. ગટર ઊભરાતાં ગંદી વાસ આવતી અને મચ્છર પણ થતા હતા. અમે સુધરાઈમાં આની ફરિયાદ કરી હોવા છતાં સુધરાઈ આ સમસ્યાનું સમાધાન કરતી નહોતી. એટલે અમે નક્કી કર્યું હતું કે અમે આ કામ સ્વખર્ચે કરીશું જેથી અમારે કોઈ બીમારીનો સામનો ન કરવો પડે. જો સુધરાઈ કામ ન કરત અને કોઈને ડેન્ગી કે કોઈ બીમારી થાત તો કોણ જવાબદાર? એટલે જ અમે નક્કી કર્યું હતું કે અમે આ કામ સ્વખર્ચે કરીશું.’